《复陈公懋》
明代·罗伦

年年九日登高处，野老悲歌可奈何。篱落秋香簪后少，关河春草望中多。

浮云万里天悭雨，明月千川水漫波。闲得百年怀抱在，白头林下看蹉跎。

作者简介：（1431—1478）明江西永丰人，字应魁，改字彝正，学者称一峰先生。家贫好学，成化二年进士第一。授翰林院修撰。抗疏论李贤起复，落职，谪泉州市舶司提举。次年复官，改南京，居二年，以疾辞归。隐于金牛山，专研经学，开门教授，从学者甚众。嘉靖初追赠左春坊谕德，谥文毅。能诗，有《一峰集》。